ત્યારે વાસ્તવમાં વિક્રમ માડમના જણાવ્યા અનુસાર પોતાના ફેસબુક પેઇજમાં ફકતને ફકત ચાલો એક નિરોગી સમાજની રચના કરીએ અને તા.૧૬ જુલાઇના રોજ યોજાયેલ ઓરી અને રૂબેલા રસીકરણ કાર્યક્રમમાં સગા સંબંધી, આડોશપાડોશમાં રહેતા ૯ માસથી ૧પ વર્ષ સુધીનાં તમામ બાળકોને નજીકની આંગણવાડી આરોગ્ય કેન્દ્ર સુધી પહોંચાડી રસીકરણ થકી આવનાર પેઢીમાંથી પોલીયોની માફક ઓરી અને રૂબેલાનો રોગ નેસ્તનાબુદ કરી તંદુરસ્ત સમાજનું સર્જન કરીએ તે વાત સમાજના હિતને લગતી હોય અને સમાજની આવી બાબતોથી જાગૃત કરવું એ કોઇ પક્ષને કે તેની નીતિને ટેકો આપવાની વાત નથી. પરંતુ સમાજને તંદુરસ્ત રાખવા માટે યોજાઇ રહેલ અભિયાન થકી વધુને વધુ લોકો સુધી વાત પહોંચાડવાની વાત છે. જો કે જોગાનુજોગ રાહુલ ગાંધી પણ ૧૬ મીએ આવે છે અને રસીકરણ કાર્યક્રમ પણ તા.૧૬ ના જ છે. ત્યારે આ રસીકરણ માટે કોંગ્રેસી ધારાસભ્યની અપિલમાં પણ લોકોને કંઇક રંધાતુ હોવાની ગંધ આવે તે સ્વાભાવિક છે.